## La Generalitat abordarà amb el Ministeri de Cultura iniciatives per a reprendre la normalitat a les biblioteques afectades per la riuada

*** El director general de Cultura ha destacat que el Govern Valencià ja ha abonat les primeres ajudes al sector editorial en temps rècord
* Es continua treballant en la recuperació dels espais i la reposició de material i equipament bibliotecari**

El director general de Cultura, Miquel Nadal, ha assistit esta setmana a Oviedo a la reunió del Ple del Consell de Cooperació Bibliotecària, dependent del Ministeri de Cultura, amb representants de totes les comunitats autònomes, a on s’ha posat de manifest la necessitat d’abordar iniciatives en comú per a reprendre la normalitat a les biblioteques afectades per la riuada.

Durant la seua intervenció, Miquel Nadal ha destacat que el Govern Valencià ja ha abonat les primeres ajudes en temps rècord del total de 6 milions d’euros destinades a la recuperació de les indústries culturals i el sector editorial.

Així mateix, ha ressaltat el treball que està duent a terme la Conselleria d’Educació, Cultura, Universitats i Ocupació amb el Col·legi Oficial de Bibliotecaris i Documentalistes de la Comunitat Valenciana per a la recuperació dels espais i la reposició de material i equipament bibliotecari en el menor temps possible.

A la reunió també ha assistit Margarita Ortega, directora de la Biblioteca Valenciana.

Fecha: 26/02/2025